पाएं अपने शहर की ताज़ा ख़बरें और फ्री ई-पेपरडाउनलोड करें
उदयपुर. जब कारगिल युद्ध हुआ तब भी मैं मुख्यमंत्री था। उस समय शहीद हुए 56 सैनिकों के घर मैं गया हूं। शहीद सैनिकों के परिजनों ने अपना बेटा खोने के बाद भी मुझे कहा कि सीमा पर लडऩे के लिए दूसरा बेटा भेज सकते हैं। ऐसा जज्बा राजस्थानी की धरती पर रहने वालों में है। मुझे गर्व है कि मैं ऐसे जज्बेदारों के प्रदेश का मुख्यमंत्री हूं।
यह बात मुख्यमंत्री अशोक गहलोत ने कही। वे मंगलवार सुबह सुखाडिय़ा रंगमंच पर आयोजित प्रताप जयंती समारोह में बोल रहे थे। नगर निगम और मेवाड़ क्षत्रिय महासभा की ओर से हुए आयोजन की शुरूआत अतिथियों द्वारा दीप प्रज्ज्वलन से हुई। सीएम गहलोत ने महाराणा प्रताप के त्याग और बलिदान के साथ ही देश के महापुरुषों द्वारा दिए गए बलिदान की बात कही।
उन्होंने वर्तमान में आतंकवाद और नक्सलवाद को भी देश की बड़ी समस्या बताया और इसका मुकाबला करने की सीख दी। सीएम गहलोत ने कहा कि महापुरुषों की कोई कौम नहीं होती, वे राष्ट्र की धरोहर होते हैं, उन्हीं से देश की ताकत बढ़ती है। चौराहों पर महापुरुषों की प्रतिमाएं भी इसी लिए लगाई जाती है, ताकि नई पीढ़ी उन महापुरुषों के बारे में जान पाए।
आयोजन में विशिष्ट अतिथि रहे विधानसभा अध्यक्ष दीपेंद्रसिंह शेखावत ने भी प्रताप जयंती महोत्सव को जन-जन का महोत्सव बनाने की सीख दी। समारोह में जनजाति विकास मंत्री महेंद्रजीत सिंह मालवीया, राज्य मंत्री मांगीलाल गरासिया, सांसद रघुवीर मीणा, विधानसभा में प्रतिपक्ष नेता गुलाबचंद कटारिया, संसदीय सचिव गजेंद्रसिंह शक्तावत, ग्रामीण विधायक सज्जन कटारा सहित कई जनप्रतिनिधि, क्षत्रिय महासभा के पदाधिकारी बतौर अतिथि मौजूद थे।
Photo_Tarachand Gawariya
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hau_Latn zho_Hant eng_Latn